title: EFTAn valvontaviranomaisen päätös N:o 533/09/KOL, annettu 16 päivänä joulukuuta 2009 , valtiontukea koskevien menettelysääntöjen ja aineellisten sääntöjen muuttamisesta 77. kerran lisäämällä niihin uusi luku yksinkertaistetusta menettelystä tietyntyyppisten valtiontukien käsittelemiseksi

text:
               15.3.2012

               FI

               Euroopan unionin virallinen lehti

               L 75/26

         EFTAn VALVONTAVIRANOMAISEN PÄÄTÖS
   N:o 533/09/KOL,
   annettu 16 päivänä joulukuuta 2009,
   valtiontukea koskevien menettelysääntöjen ja aineellisten sääntöjen muuttamisesta 77. kerran lisäämällä niihin uusi luku yksinkertaistetusta menettelystä tietyntyyppisten valtiontukien käsittelemiseksi
   EFTAn VALVONTAVIRANOMAINEN, (1) joka
   OTTAA HUOMIOON Euroopan talousalueesta tehdyn sopimuksen (2) ja erityisesti sen 61–63 artiklan sekä pöytäkirjan 26,
   OTTAA HUOMIOON EFTA-valtioiden sopimuksen valvontaviranomaisen ja tuomioistuimen perustamisesta (3) ja erityisesti sen 24 artiklan ja 5 artiklan 2 kohdan b alakohdan,
   Sekä katsoo seuraavaa:
   Valvonta- ja tuomioistuinsopimuksen 24 artiklan nojalla valvontaviranomainen varmistaa ETA-sopimuksen valtiontukea koskevien määräysten soveltamisen.
   Valvonta- ja tuomioistuinsopimuksen 5 artiklan 2 kohdan b alakohdan nojalla valvontaviranomainen antaa ilmoituksia tai suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos valvontaviranomainen pitää sitä tarpeellisena.
   Valvontaviranomainen hyväksyi valtion tukea koskevat menettelysäännöt ja aineelliset säännöt (4)19 päivänä tammikuuta 1994.
   Euroopan komissio hyväksyi tiedonannon yksinkertaistetusta menettelystä tietyntyyppisten valtiontukien käsittelemiseksi (5)16 päivänä kesäkuuta 2009.
   Kyseinen tiedonanto on merkityksellinen myös Euroopan talousalueen kannalta.
   Euroopan talousalueen valtiontukisääntöjen yhtenäinen soveltaminen on varmistettava koko Euroopan talousalueella.
   ETA-sopimuksen liitteen XV lopussa olevan luvun ”Yleistä” II kohdan mukaan valvontaviranomaisen on Euroopan komissiota kuultuaan annettava säädökset, jotka vastaavat Euroopan komission antamia säädöksiä,
   on kuullut Euroopan komissiota 8 päivänä joulukuuta 2009 ja EFTA-valtioita asiasta 20 päivänä marraskuuta 2009 päivätyillä kirjeillä,
   ON TEHNYT TÄMÄN PÄÄTÖKSEN:
   1 artikla
   Muutetaan valtiontuen suuntaviivoja lisäämällä niihin uusi luku yksinkertaistetusta menettelystä tietyntyyppisten valtiontukien käsittelemiseksi. Uusi luku on tämän päätöksen liitteenä.
   2 artikla
   Ainoastaan englanninkielinen teksti on todistusvoimainen.

      Tehty Brysselissä 16 päivänä joulukuuta 2009.

            EFTAn valvontaviranomaisen puolesta

         Per SANDERUD

            Puheenjohtaja

         Kristján Andri STEFÁNSSON

            Kollegion jäsen

      (1)  Jäljempänä ’valvontaviranomainen’.

      (2)  Jäljempänä ’ETA-sopimus’.

      (3)  Jäljempänä ’valvonta- ja tuomioistuinsopimus’.

      (4)  Suuntaviivat ETA-sopimuksen 61 ja 62 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan soveltamista ja tulkitsemista varten, valvontaviranomainen hyväksynyt ja antanut 19 päivänä tammikuuta 1994 (EYVL L 231, 3.9.1994, s. 1, ja ETA-täydennysosa N:o 32, 3.9.1994, s. 1). Jäljempänä niihin viitataan ilmauksella ’valtiontuen suuntaviivat’. Valtiontuen suuntaviivojen päivitetty versio on saatavilla valvontaviranomaisen Internet-sivuilla: http://www.eftasurv.int/state-aid/legal-framework/state-aid-guidelines

      (5)  EUVL C 136, 16.6.2009, s. 3.

      LIITE I

         SUUNTAVIIVAT YKSINKERTAISTETUSTA MENETTELYSTÄ TIETYNTYYPPISTEN VALTIONTUKIEN KÄSITTELEMISEKSI
          (1)

      1.   Johdanto

                  1.

                  Näissä suuntaviivoissa tarkastellaan yksinkertaistettua menettelyä, jonka mukaan valvontaviranomainen aikoo tutkia nopeutetussa aikataulussa tietyntyyppiset valtiontukitoimenpiteet yhteistyössä kyseisten EFTA-valtioiden kanssa. Kyse on toimenpiteistä, joiden osalta valvontaviranomaisen edellytetään vain tarkistavan, että ne ovat voimassa olevien sääntöjen ja käytäntöjen mukaisia, käyttämättä harkintavaltaa. Kokemus, jota valvontaviranomaisella on ETA-sopimuksen 61 artiklan sekä sen nojalla annettujen asetusten, puitteiden, suuntaviivojen ja tiedonantojen (2) soveltamisesta, on osoittanut, että tietyt ilmoitetut tukiryhmät hyväksytään yleensä ilman, että niiden yhteensopivuudesta ETA-sopimuksen kanssa esitettäisiin epäilyksiä. Tämä edellyttää tosin, että tukeen ei liity erityisolosuhteita. Näitä tukiryhmiä kuvaillaan yksityiskohtaisemmin 2 jaksossa. Muihin valvontaviranomaiselle ilmoitettuihin tukitoimenpiteisiin sovelletaan asianmukaisia menettelyitä (3) ja yleensä myös valtiontuen tarkastusmenettelyissä sovellettavia käytännesääntöjä.

                  2.

                  Näiden suuntaviivojen tarkoituksena on vahvistaa edellytykset, joiden täyttyessä valvontaviranomainen tavallisesti tekee lyhytmuotoisen päätöksen yksinkertaistetussa menettelyssä ja toteaa tietyntyyppiset valtiontukitoimenpiteet ETA-sopimuksen mukaisiksi. Lisäksi tarkoituksena on antaa varsinaiseen menettelyyn liittyvää ohjeistusta. Kun kaikki näiden suuntaviivojen mukaiset edellytykset täyttyvät, valvontaviranomainen pyrkii parhaansa mukaan tekemään 20 työpäivän kuluessa ilmoituksen antamisesta valvontaviranomaisen ja tuomioistuimen perustamisesta tehdyn EFTA-valtioiden sopimuksen pöytäkirjassa 3 olevan II osan 4 artiklan 2 tai 3 kohdan mukaisesti lyhytmuotoisen päätöksen, jossa todetaan, että toimenpide ei ole tukea tai että valvontaviranomainen on päättänyt olla vastustamatta tukea.

                  3.

                  Jos tukeen kuitenkin sovelletaan näiden suuntaviivojen 6–12 kohdassa vahvistettuja menettelyllisiä takeita tai tuki jätetään kyseisten kohtien mukaisesti yksinkertaistetun menettelyn ulkopuolelle, valvontaviranomainen palaa pöytäkirjassa 3 olevan II luvun mukaiseen, tavanomaiseen ilmoitettua tukea koskevaan menettelyyn ja tekee lopuksi yksityiskohtaisen päätöksen mainitun pöytäkirjan 4 ja/tai 7 artiklan nojalla. Ainoat oikeudellisesti täytäntöönpanokelpoiset määräajat ovat kuitenkin ne, jotka vahvistetaan pöytäkirjassa 3 olevan 4 artiklan 5 kohdassa ja 7 artiklan 6 kohdassa.

                  4.

                  Näissä suuntaviivoissa kuvaillaan menettelyä, jota noudattamalla valvontaviranomainen pyrkii lisäämään ETA:n valtiontukien tarkastuksen ennakoitavuutta ja tehokkuutta. Mitään näiden suuntaviivojen osiota ei kuitenkaan pitäisi tulkita siten, että siinä edellytettäisiin sellaisen valtiontuen ilmoittamista valvontaviranomaiselle, jota ei katsota ETA-sopimuksen 61 artiklassa tarkoitetuksi valtiontueksi. Tämä ei kuitenkaan estä sitä, että EFTA-valtiot voivat vapaasti ilmoittaa kyseiset tukitoimenpiteet komissiolle oikeusvarmuuteen liittyvistä syistä.

            2.   Yksinkertaistettuun menettelyyn soveltuvat valtiontukiryhmät

         Hyväksyttävät valtiontukiryhmät

                  5.

                  Seuraavat toimenpideryhmät soveltuvat lähtökohtaisesti käsiteltäviksi yksinkertaistetussa menettelyssä:

                              a)

                              Ryhmä 1: Voimassa oleviin suuntaviivoihin sisältyvien vakiomuotoista arviointia koskevien jaksojen soveltamisalaan kuuluvat tukitoimenpiteet
                              Horisontaalisten suuntaviivojen mukaisen vakiomuotoisen arvioinnin (nk. safe harbour -jaksojen) (4) tai vastaavanlaisten arviointien piiriin kuuluvat tukitoimenpiteet (5), jotka eivät kuulu yleisen ryhmäpoikkeusasetuksen soveltamisalaan, soveltuvat lähtökohtaisesti käsiteltäviksi yksinkertaistetussa menettelyssä.
                              Yksinkertaistettua menettelyä sovelletaan kuitenkin vain silloin, kun valvontaviranomainen katsoo ennakkoilmoitusvaiheen jälkeen (ks. 13–16 kohta), että toimenpide täyttää kaikki siihen sovellettavissa suuntaviivojen jaksoissa vahvistetut sisältöä ja menettelyä koskevat vaatimukset. Tämä edellyttää, että ilmoitusta edeltävässä vaiheessa saadaan vahvistus sille, että ilmoitettu tukitoimenpide täyttää alustavasti asianmukaiset edellytykset, joita käsitellään yksityiskohtaisemmin kuhunkin toimenpiteeseen sovellettavissa suuntaviivoissa:

                                          —

                                          tuensaajien tyyppi,

                                          —

                                          tukikelpoiset kustannukset,

                                          —

                                          tuki-intensiteetit ja korotukset,

                                          —

                                          raja-arvo, jonka ylittyessä yksittäisestä tuesta on ilmoitettava, tai tuen enimmäismäärä,

                                          —

                                          käytetty tukiväline,

                                          —

                                          tuen kasautuminen,

                                          —

                                          kannustava vaikutus,

                                          —

                                          avoimuus,

                                          —

                                          sellaisten tuensaajien sulkeminen yksinkertaistetun menettelyn ulkopuolelle, joista on annettu perintämääräys (6).

                                    Tähän ryhmään kuuluvia toimenpiteitä, joiden osalta valvontaviranomainen on valmis harkitsemaan yksinkertaistetun menettelyn soveltamista, ovat muun muassa seuraavat:

                                          i)

                                          riskipääomatoimenpiteet, jotka toteutetaan muussa muodossa kuin osakkuutena pääomasijoitusrahastossa ja jotka täyttävät myös kaikki muut riskipääomasuuntaviivojen 4 jakson mukaiset edellytykset;

                                          ii)

                                          ympäristöinvestointeihin myönnettävä tuki, joka täyttää ympäristönsuojelutuen suuntaviivojen 3 jakson edellytykset:

                                                      —

                                                      tukikelpoiset kustannukset lasketaan käyttämällä ympäristönsuojelutuen suuntaviivojen 82 kohdan mukaista menetelmää, jota käytettäessä otetaan huomioon tuen kokonaiskustannukset (7); tai

                                                      —

                                                      mukaan lasketaan ekoinnovointikorotus, jonka on osoitettu olevan ympäristönsuojelutuen suuntaviivojen 78 kohdan mukainen (8);

                                          iii)

                                          nuorille innovatiivisille yrityksille myönnettävä tuki, joka myönnetään tutkimus- ja kehitystyön sekä innovaatiotoiminnan suuntaviivojen 5.4 jakson mukaisesti ja jonka innovatiivisuus määritetään kyseisten suuntaviivojen 5.4 jakson b alakohdan i alakohdan perusteella (9);

                                          iv)

                                          tutkimus- ja kehitystyön sekä innovaatiotoiminnan suuntaviivojen 5.8 ja 7.1 jaksojen mukaisesti myönnettävä tuki innovaatioklustereille;

                                          v)

                                          tutkimus- ja kehitystyön sekä innovaatiotoiminnan suuntaviivojen 5.5 jakson mukaisesti myönnettävä tuki palvelualan prosesseihin ja organisointiin liittyvään innovaatiotoimintaan;

                                          vi)

                                          tapauskohtainen aluetuki, joka alittaa aluetuen suuntaviivojen 53 kohdan mukaisen raja-arvon, jonka ylittyessä yksittäisestä tuesta on ilmoitettava (10);

                                          vii)

                                          tehdasteollisuudessa ja palvelualalla (lukuun ottamatta rahoitusalaa) myönnettävä pelastamistuki, joka täyttää kaikki pelastamis- ja rakenneuudistussuuntaviivojen 3.1.1 ja 3.1.2 jaksojen mukaiset sisältöä koskevat edellytykset (11);

                                          viii)

                                          pienten yritysten hyväksi toteutettavat pelastamis- ja rakenneuudistustukiohjelmat, jotka täyttävät kaikki pelastamis- ja rakenneuudistussuuntaviivojen 4 jakson mukaiset edellytykset (12);

                                          ix)

                                          tapauskohtainen rakenneuudistustuki pk-yritysten hyväksi, edellyttäen, että tuki täyttää kaikki pelastamis- ja rakenneuudistussuuntaviivojen 3 jakson mukaiset edellytykset (13);

                                          x)

                                          laivanrakennusalan vientiluotot, jotka täyttävät kaikki laivanrakennussuuntaviivojen 3.3.4 jakson mukaiset edellytykset (14);

                                          xi)

                                          audiovisuaalialan tukiohjelmat, jotka täyttävät kaikki elokuvasuuntaviivojen 2.3 jakson mukaiset, audiovisuaalisten teosten kehittämistä, tuotantoa, levittämistä ja myynninedistämistä koskevat edellytykset (15).

                                    Tämä luettelo on esimerkinomainen ja voi muuttua sitä mukaa, kun nykyisin sovellettavia suuntaviivoja tarkistetaan tai kun laaditaan kokonaan uusia suuntaviivoja. Valvontaviranomainen saattaa tarkastella luetteloa uudelleen ajoittain pitääkseen sen kulloinkin sovellettavien valtiontukisääntöjen mukaisena.

                              b)

                              Ryhmä 2: Valvontaviranomaisen vakiintuneen päätöksentekokäytännön perusteella yksinkertaistettuun menettelyyn soveltuvat toimenpiteet
                              Tukitoimenpiteet, jotka vastaavat ominaisuuksiltaan vähintään kolmessa aiemmassa valvontaviranomaisen päätöksessä, jäljempänä ’aiemmat päätökset’ (16), hyväksyttyjä tukitoimenpiteitä ja jotka voidaan sen vuoksi arvioida välittömästi valvontaviranomaisen vakiintuneen päätöksentekokäytännön perusteella, soveltuvat lähtökohtaisesti käsiteltäviksi yksinkertaistetussa menettelyssä. Tällaisiksi aiemmiksi päätöksiksi katsotaan vain ennakkoilmoitusvaihetta (ks. 14 kohta) edeltävän kymmenen vuoden jakson aikana tehdyt valvontaviranomaisen päätökset.
                              Yksinkertaistettua menettelyä voidaan kuitenkin soveltaa vain, jos valvontaviranomainen katsoo ilmoitusta edeltävän vaiheen jälkeen (ks. 13–16 kohta), että aiemmissa päätöksissä käytetyt sisältöä ja menettelyä koskevat, asian kannalta merkitykselliset edellytykset täyttyvät. Näitä edellytyksiä ovat muun muassa toimenpiteen tavoitteet ja kokonaisrakenne, tuensaajien tyyppi, tukikelpoiset kustannukset, raja-arvo, jonka ylittyessä yksittäisestä tuesta on ilmoitettava, tuki-intensiteetit ja (mahdolliset) korotukset, tuen kasautumista koskevat määräykset, kannustava vaikutus ja avoimuusvaatimukset. Kuten 11 kohdassa todetaan, valvontaviranomainen saattaa lisäksi palata tavanomaiseen menettelyyn myös silloin, kun ilmoitettu tukitoimenpide voisi hyödyttää yritystä, jolle on annettu tuen sääntöjenvastaiseksi ja ETA-sopimuksen vastaiseksi toteavaan valvontaviranomaisen aikaisempaan päätökseen perustuva maksamaton perintämääräys (nk. Deggendorf- tuomio).
                              Tähän ryhmään kuuluvia toimenpiteitä, joiden osalta valvontaviranomainen on valmis harkitsemaan yksinkertaistetun menettelyn soveltamista, ovat muun muassa seuraavat:

                                          i)

                                          kansallisen kulttuuriperinnön säilyttämistä koskevat tukitoimenpiteet, jotka liittyvät historiallisiin ja arkeologisiin alueisiin tai kansallismonumentteihin, edellyttäen, että tuki rajataan ETA-sopimuksen 61 artiklan 3 kohdan c alakohdassa ja Euroopan unionin toiminnasta tehdyn sopimuksen 107 artiklan 3 kohdan d alakohdassa tarkoitettuun kulttuuriperinnön edistämiseen (17);

                                          ii)

                                          teatteri-, tanssi- ja musiikkitoimintaa koskevat tukiohjelmat (18);

                                          iii)

                                          vähemmistökielten hyväksi toteutettavat tukiohjelmat (19);

                                          iv)

                                          kustannusalan hyväksi toteutettavat tukitoimenpiteet (20);

                                          v)

                                          laajakaistayhteyksien tarjoamista maaseutualueilla koskevat tukitoimenpiteet (21);

                                          vi)

                                          laivanrakennustoiminnan rahoittamiseen tarkoitetut takausohjelmat (22);

                                          vii)

                                          tukitoimenpiteet, jotka täyttävät kaikki muut niihin sovellettavat yleisen ryhmäpoikkeusasetuksen säännökset mutta jotka on jätetty sen soveltamisalan ulkopuolelle pelkästään siitä syystä, että

                                                      —

                                                      toimenpiteet katsotaan tapauskohtaiseksi tueksi (23),

                                                      —

                                                      toimenpiteitä ei toteuteta läpinäkyvässä muodossa (yleisen ryhmäpoikkeusasetuksen 5 artikla), mutta valvontaviranomainen on hyväksynyt niiden bruttoavustusekvivalentin laskentamenetelmän kolmessa erillisessä päätöksessä, jotka on tehty 1 päivän tammikuuta 2007 jälkeen;

                                          viii)

                                          paikallisen infrastruktuurin kehittämistä tukevat toimenpiteet, jotka eivät ole ETA-sopimuksen 61 artiklan 1 kohdassa tarkoitettua valtiontukea sillä perusteella, että kyseinen toimenpide ei vaikuta tapaukseen liittyvien erityispiirteiden vuoksi ETA:n sisäiseen kauppaan (24);

                                          ix)

                                          voimassa olevien ohjelmien pidentäminen ja/tai muuttaminen valvontaviranomaisen ja tuomioistuimen perustamisesta tehdyn EFTA-valtioiden sopimuksen pöytäkirjassa 3 olevan II osan 27 artiklassa tarkoitetuista täytäntöönpanosäännöksistä 14 päivänä heinäkuuta 2004 tehdyssä EFTAn valvontaviranomaisen päätöksessä No 195/04/KOL (25) säädetyn yksinkertaistetun menettelyn soveltamisalan ulkopuolella (ks. ryhmä 3), esimerkiksi mukauttamalla voimassa olevat ohjelmat uusiin horisontaalisiin suuntaviivoihin (26).

                                    Tämä luettelo on esimerkinomainen, sillä ryhmän täsmällinen soveltamisala voi muuttua valvontaviranomaisen päätöksentekokäytännön kehityksen myötä. Valvontaviranomainen saattaa tarkastella esimerkkiluetteloa uudelleen ajoittain pitääkseen sen alati kehittyvän päätöksentekokäytännön mukaisena.

                              c)

                              Ryhmä 3: Voimassa olevien ohjelmien pidentäminen tai laajentaminen
                              Valvontaviranomaisen päätöksen (EY) N:o 195/04/KOL 4 artiklassa säädetään yksinkertaistetun ilmoitusmenettelyn käytöstä tiettyihin voimassa olevan tuen muutoksiin. Mainitun artiklan mukaisesti ”[…] seuraavista muutoksista voimassa olevaan tukeen on ilmoitettava tämän päätöksen liitteessä II olevalla yksinkertaistetulla ilmoituslomakkeella:

                                          a)

                                          hyväksytyn tukiohjelman talousarvion korottaminen yli 20 prosentilla;

                                          b)

                                          voimassa olevan hyväksytyn tukiohjelman jatkaminen enintään kuudella vuodella talousarviota korottamalla tai korottamatta;

                                          c)

                                          hyväksytyn tukiohjelman soveltamisperiaatteiden tiukentaminen, tuki-intensiteetin tai tukikelpoisten kustannusten alentaminen.”

                        Nämä suuntaviivat eivät vaikuta mahdollisuuteen soveltaa valvontaviranomaisen päätöksen N:o 195/04/KOL 4 artiklaa. Valvontaviranomainen kehottaa kuitenkin ilmoituksen tekevää EFTA-valtiota toimimaan näiden suuntaviivojen mukaisesti muun muassa antamalla ennakkoilmoituksen kyseisistä tukitoimenpiteistä valvontaviranomaisen päätöksen N:o 195/2004/KOL liitteenä olevalla yksinkertaistetulla ilmoituslomakkeella. Valvontaviranomainen pyytää tämän menettelyn yhteydessä kyseiseltä EFTA-valtiolta myös suostumusta ilmoituksesta laaditun tiivistelmän julkaisemiseen valvontaviranomaisen verkkosivustolla.

         Menettelylliset takeet ja jättäminen yksinkertaistetun menettelyn soveltamisalan ulkopuolelle

                  6.

                  Koska yksinkertaistettua menettelyä sovelletaan vain valvontaviranomaisen ja tuomioistuimen perustamisesta tehdyn EFTA-valtioiden sopimuksen pöytäkirjassa 3 olevan I osan 1 artiklan 3 kohdan perusteella ilmoitettuun tukeen, sääntöjenvastaiset tuet on jätetty sen ulkopuolelle. Yksinkertaistettua menettelyä ei sovelleta myöskään tukeen, jota myönnetään kalastus- ja vesiviljelyaloilla harjoitettavaan toimintaan, maataloustuotteiden alkutuotannon alalla harjoitettavaan toimintaan tai maataloustuotteiden jalostamisen tai markkinoille saattamisen alalla harjoitettavaan toimintaan, siltä osin kuin ETA-sopimusta sovelletaan kyseisiin aloihin. Yksinkertaistettua menettelyä ei myöskään sovelleta takautuvasti toimenpiteisiin, joista on annettu ennakkoilmoitus ennen 1 päivää tammikuuta 2010.

                  7.

                  Arvioidessaan, kuuluuko ilmoitettu tukitoimenpide 5 kohdassa vahvistettuihin hyväksyttäviin tukiryhmiin, valvontaviranomainen varmistaa, että ilmoitettuun tukitoimenpiteeseen sovellettavat suuntaviivat ja/tai niiden arviointiperustana käytettävä valvontaviranomaisen vakiintunut päätöksentekokäytäntö sekä kaikki asian kannalta merkitykselliset tosiseikat on määritetty riittävän selkeästi. Se, että ilmoituksessa ei ole puutteita, on keskeinen tekijä selvitettäessä, voidaanko toimenpiteeseen soveltaa yksinkertaistettua menettelyä. Ilmoituksen tekevää EFTA-valtiota kehotetaan sen vuoksi antamaan ilmoitusta edeltävän vaiheen alussa kaikki asian kannalta merkitykselliset tiedot ja mainittava tarvittaessa myös tuen myöntämisperusteena käytetyt aiemmat päätökset (ks. 14 kohta).

                  8.

                  Jos ilmoituslomakkeessa on puutteita tai se sisältää harhaanjohtavia tai virheellisiä tietoja, valvontaviranomainen ei sovella yksinkertaistettua menettelyä. Jos ilmoitukseen liittyy uusia yleisesti kiinnostavia oikeudellisia kysymyksiä, valvontaviranomainen ei myöskään yleensä sovella yksinkertaistettua menettelyä.

                  9.

                  Vaikka yleensä voidaan otaksua, että 5 kohdassa vahvistettuihin ryhmiin kuuluvat tukitoimenpiteet eivät anna aihetta epäilyihin niiden yhteensopivuudesta ETA-sopimuksen kanssa, tietyt erityisolosuhteet saattavat kuitenkin edellyttää tarkempaa tutkimusta. Tällöin valvontaviranomainen saattaa milloin tahansa palata tavanomaiseen menettelyyn.

                  10.

                  Tällaisia erityisolosuhteita saattavat olla erityisesti seuraavat: tiettyjä tukimuotoja ei ole vielä arvioitu valvontaviranomaisen päätöksentekokäytännössä, aiemmat päätökset, joita valvontaviranomainen saattaa arvioida parhaillaan uudelleen viimeaikaisen oikeuskäytännön tai ETA:n kehityksen perusteella, uudet tekniset kysymykset tai epävarmuus toimenpiteen yhdenmukaisuudesta ETA-sopimuksen muiden määräysten (esimerkiksi syrjimättömyyttä ja neljää perusvapautta koskevien määräysten) kanssa.

                  11.

                  Valvontaviranomainen palaa tavanomaiseen menettelyyn myös silloin, kun ilmoitettu tukitoimenpide voisi hyödyttää yritystä, jolle on annettu tuen sääntöjenvastaiseksi ja ETA-sopimuksen vastaiseksi toteavaan valvontaviranomaisen aikaisempaan päätökseen perustuva maksamaton perintämääräys (nk. Deggendorf-tuomio).

                  12.

                  Valvontaviranomainen palaa tavanomaiseen menettelyyn ja ilmoittaa siitä EFTA-valtiolle myös silloin, kun kolmannet ilmaisevat perustellun huolestumisensa ilmoitetusta tukitoimenpiteestä näiden suuntaviivojen 21 kohdan mukaisessa määräajassa (27).

            3.   Menettelysäännökset

         Ilmoitusta edeltävä yhteydenpito

                  13.

                  Valvontaviranomainen on havainnut yhteydenpidon ilmoituksen tekevään EFTA-valtioon ennen varsinaisen ilmoituksen tekemistä hyödylliseksi myös näennäisen ongelmattomissa tapauksissa. Tällainen yhteydenpito antaa valvontaviranomaiselle ja EFTA-valtioille tilaisuuden määrittää varhaisessa vaiheessa asian kannalta merkitykselliset valvontaviranomaisen menettelytavat tai aiemmat päätökset, sen, kuinka monimutkainen valvontaviranomaisen arviointi tulee todennäköisesti olemaan, ja niiden tietojen laajuuden ja yksityiskohtaisuuden, jotka valvontaviranomainen tarvitsee laatiakseen asiasta perusteellisen arvioinnin.

                  14.

                  Yksinkertaistetun menettelyn määräaikojen vuoksi valtion tukitoimenpiteen arviointi yksinkertaistetussa menettelyssä edellyttää, että EFTA-valtio on ilmoitusta edeltävän vaiheen yhteydenpidossa valvontaviranomaiseen. EFTA-valtiota kehotetaan toimittamaan tässä vaiheessa valvontaviranomaiselle ilmoituslomakeluonnos tarpeellisine valvontaviranomaisen päätöksen N:o 195/04/KOL 2 artiklassa säädettyine lisätietolomakkeineen ja tarvittaessa myös tiedot asiaa koskevista aiemmista päätöksistä käyttämällä valvontaviranomaisen vakiintunutta tietotekniikkasovellusta. EFTA-valtio voi tässä vaiheessa myös pyytää valvontaviranomaiselta vapautusta ilmoituslomakkeen tiettyjen osien täyttämisestä. EFTA-valtio ja valvontaviranomainen saattavat myös sopia ilmoitusta edeltävän vaiheen yhteydenpidon aikana, että EFTA-valtion ei tarvitse toimittaa ilmoituslomakeluonnosta eikä sen liitetietoja ilmoitusta edeltävässä vaiheessa. Tällainen sopimus saattaa olla aiheellinen esimerkiksi tiettyjen tukitoimenpiteiden toistuvan luonteen vuoksi (esimerkiksi näiden suuntaviivojen 5 kohdan c alakohdassa vahvistettu tukiryhmä). Tässä tilanteessa EFTA-valtiota saatetaan kehottaa siirtymään suoraan varsinaiseen ilmoitusvaiheeseen, jos valvontaviranomainen ei katso yksityiskohtaisten keskusteluiden käymistä suunnitelluista tukitoimenpiteistä tarpeelliseksi.

                  15.

                  Valvontaviranomaisen on järjestettävä ensimmäinen ilmoitusta edeltävä yhteydenpito kahden viikon kuluessa ilmoituslomakeluonnoksen vastaanottamisesta. Valvontaviranomainen suosii yhteydenpitoa sähköpostitse tai puhelinneuvotteluna mutta järjestää kyseisen EFTA-valtion erityispyynnöstä myös kokouksia. Valvontaviranomaisen on ilmoitettava kyseiselle EFTA-valtiolle viiden työpäivän kuluessa viimeisimmästä ilmoitusta edeltävästä yhteydenpidosta, katsooko se alustavasti asian soveltuvan käsiteltäväksi yksinkertaistetussa menettelyssä, mitä tietoja EFTA-valtion on vielä toimitettava, jotta toimenpide voitaisiin käsitellä yksinkertaistetussa menettelyssä, tai että se on päättänyt käsitellä asian tavanomaisessa menettelyssä.

                  16.

                  Valvontaviranomaisen ilmoitus asian soveltumisesta käsiteltäväksi yksinkertaistetussa menettelyssä merkitsee, että EFTA-valtio ja valvontaviranomainen sopivat alustavasti, että ennakkoilmoitusvaiheessa toimitetut tiedot katsottaisiin kaikki tarvittavat tiedot sisältäväksi ilmoitukseksi, jos ne toimitettaisiin muodollisessa ilmoitusmenettelyssä. Valvontaviranomainen olisi sen vuoksi lähtökohtaisesti valmis hyväksymään toimenpiteen sen jälkeen, kun siitä on tehty muodollinen ilmoitus lomakkeella, joka sisältää ilmoitusta edeltävän yhteydenpidon tulokset, pyytämättä lisätietoja.

         Ilmoittaminen

                  17.

                  EFTA-valtion on ilmoitettava kyseinen tukitoimenpide/kyseiset tukitoimenpiteet viimeistään kahden kuukauden kuluessa siitä, kun se saa valvontaviranomaiselta tiedon siitä, että toimenpide hyväksytään alustavasti käsiteltäväksi yksinkertaistetussa menettelyssä. Jos ilmoitus sisältää muutoksia verrattuna ennakkoilmoitusasiakirjoissa esitettyihin tietoihin, muutokset olisi tuotava selkeästi esiin ilmoituslomakkeessa.

                  18.

                  Edellä 2 kohdassa tarkoitettu jakso alkaa kulua päivästä, jona EFTA-valtio jättää tuki-ilmoituksen.

                  19.

                  Yksinkertaistettua menettelyä varten ei ole laadittu erillistä yksinkertaistettua ilmoituslomaketta. Lukuun ottamatta näiden suuntaviivojen 5 kohdan c alakohdassa vahvistettuun tukiryhmään kuuluvia tukitoimenpiteitä, ilmoittamisessa on käytettävä valvontaviranomaisen päätökseen N:o 195/04/KOL sisältyviä vakiomuotoisia ilmoituslomakkeita.

         Ilmoituksesta laaditun tiivistelmän julkaiseminen

                  20.

                  Valvontaviranomainen julkaisee verkkosivustollaan ilmoituksesta EFTA-valtion toimittamien tietojen perusteella laaditun tiivistelmän näiden suuntaviivojen liitteessä vahvistetun vakiomuotoisen lomakkeen mukaisena. Vakiomuotoisessa lomakkeessa on maininta siitä, että tukitoimenpide saattaa EFTA-valtion toimittamien tietojen perusteella soveltua käsiteltäväksi yksinkertaistetussa menettelyssä. EFTA-valtion, joka pyytää valvontaviranomaisen käsittelemään ilmoitetun toimenpiteen näiden suuntaviivojen mukaisesti, katsotaan suostuvan siihen, että ilmoituksessa annetut tiedot, jotka julkaistaan valvontaviranomaisen verkkosivustolla näiden suuntaviivojen liitteessä vahvistetulla lomakkeella, eivät ole luonteeltaan luottamuksellisia tietoja. Lisäksi EFTA-valtioita kehotetaan ilmoittamaan selkeästi, sisältääkö ilmoitus mahdollisia liikesalaisuuksia.

                  21.

                  Tämän jälkeen asianomaisilla on kymmenen työpäivää aikaa esittää huomautuksia (ja ei-luottamuksellinen versio ilmoituksesta) erityisesti seikoista, jotka mahdollisesti edellyttävät perusteellisempaa tutkintaa. Jos asianomaiset ottavat esille ilmoitettuun toimenpiteeseen liittyviä perusteltuja kilpailuongelmia, valvontaviranomainen palaa tavanomaiseen menettelyyn ja ilmoittaa siitä kyseiselle EFTA-valtiolle ja kyseisille asianomaisille. Kyseiselle EFTA-valtiolle ilmoitetaan myös mahdollisista perustelluista ongelmakohdista. Se saa lisäksi tilaisuuden ottaa kantaa niihin.

         Lyhytmuotoinen päätös

                  22.

                  Jos valvontaviranomainen katsoo, että ilmoitettu toimenpide täyttää yksinkertaistetulle menettelylle asetetut perusteet (ks. erityisesti 5 kohta), se tekee asiassa lyhytmuotoisen päätöksen. Tämä merkitsee, että valvontaviranomainen pyrkii parhaansa mukaan tekemään 20 työpäivän kuluessa ilmoituksen päivämäärästä pöytäkirjassa 3 olevan II osan 4 artiklan 2 tai 3 kohdan nojalla päätöksen, jossa todetaan, että ilmoitettu toimenpide ei ole tukea tai että valvontaviranomainen on päättänyt olla vastustamatta tukea, jollei tukeen sovelleta näiden suuntaviivojen 6–12 kohdassa tarkoitettuja menettelyllisiä takeita eikä sitä jätetä yksinkertaistetun menettelyn ulkopuolelle.

         Lyhytmuotoisen päätöksen julkaiseminen

                  23.

                  Valvontaviranomainen julkaisee pöytäkirjassa 3 olevan II osan 26 artiklan 1 kohdan mukaisesti tiivistelmän päätöksestä Euroopan unionin virallisessa lehdessä ja sen ETA-täydennysosassa. Lyhytmuotoinen päätös asetetaan saataville valvontaviranomaisen verkkosivustolle. Se sisältää viittauksen valvontaviranomaisen verkkosivustolla ilmoituksen tekemisen aikaan julkaistuun tiivistelmään, toimenpiteestä ETA-sopimuksen 61 artiklan 1 kohdan nojalla laaditun vakiomuotoisen arvioinnin ja tarvittaessa lausunnon tukitoimenpiteen toteamisesta ETA-sopimuksen kanssa yhteensopivaksi sillä perusteella, että se kuuluu yhteen tai useampaan näiden suuntaviivojen 5 kohdassa vahvistettuun ryhmään. Kyseinen ryhmä tai kyseiset ryhmät sekä asiaan sovellettavien horisontaalisten säännösten ja määräysten ja/tai aiempien päätösten viitetiedot on mainittava lyhytmuotoisessa päätöksessä erikseen.

            4.   Loppumääräykset

                  24.

                  Valvontaviranomainen soveltaa näissä suuntaviivoissa vahvistettuja periaatteita kyseisen EFTA-valtion pyynnöstä 17 kohdan mukaisesti ilmoitettuihin toimenpiteisiin 1 päivästä tammikuuta 2010.

                  25.

                  Valvontaviranomainen voi tarkastella näitä suuntaviivoja uudelleen kilpailupolitiikkaan liittyvien tärkeiden näkökohtien perusteella tai ottaakseen huomioon valtiontukilainsäädännön ja päätöksentekokäytännön kehityksen. Valvontaviranomainen aikoo tarkastella näistä suuntaviivoja ensimmäistä kertaa viimeistään neljän vuoden kuluttua niiden julkaisemisesta. Valvontaviranomainen tutkii tarkastelun yhteydessä, missä määrin erityisiä yksinkertaistettuja ilmoituslomakkeita olisi kehitettävä näiden suuntaviivojen täytäntöönpanon helpottamiseksi.

         (1)  Tämä luku vastaa komission tiedonantoa yksinkertaistetusta menettelystä tietyntyyppisten valtiontukien käsittelemiseksi (EUVL C 136, 16.6.2009, s. 3).

         (2)  Ks. erityisesti suuntaviivat tutkimus- ja kehitystyöhön sekä innovaatiotoimintaan myönnettävälle valtiontuelle, (EUVL L 305, 19.11.2009, s. 1 ja ETA-täydennysosan N:o 60, 19.11.2009, s. 1), jäljempänä ’tutkimus- ja kehitystyön sekä innovaatiotoiminnan suuntaviivat’; suuntaviivat valtiontuesta pieniin ja keskisuuriin yrityksiin tehtävien riskipääomasijoitusten edistämiseksi (EUVL L 184, 16.7.2009, s. 18), jäljempänä ’riskipääomasuuntaviivat’; suuntaviivat valtiontuesta ympäristönsuojelulle, (EUVL L 144, 10.6.2010, s. 1, ja ETA-täydennysosan N:o 29, 10.6.2010, s. 1), jäljempänä ’ympäristönsuojelutuen suuntaviivat’; alueellisia valtiontukia koskevat suuntaviivat vuosille 2007–2013 (EUVL L 54, 28.2.2008, s. 1), jäljempänä ’aluetuen suuntaviivat’; päätös laivanrakennusteollisuuden valtiontukea koskevien suuntaviivojen voimassaolon jatkamisesta (EUVL L 148, 11.6.2009, s. 55), jäljempänä ’laivanrakennussuuntaviivat; suuntaviivat valtiontuesta elokuville ja muille audiovisuaalisille teoksille, (EUVL L 105, 21.4.2011, s. 32 ja ETA-täydennysosan N:o 23, 21.4.2011, s. 1), jäljempänä ’elokuvasuuntaviivat’; tiettyjen tukimuotojen toteamisesta yhteismarkkinoille soveltuviksi perustamissopimuksen 87 ja 88 artiklan mukaisesti 6 päivänä elokuuta 2008 annettu komission asetus (EY) N:o 800/2008 (yleinen ryhmäpoikkeusasetus, EUVL L 214, 9.8.2008, s. 3), sisällytetty ETA-sopimuksen XV liitteeseen ETA:n sekakomitean päätöksellä N:o 120/2008 (EUVL L 339, 18.12.2008, s. 111, ja ETA-täydennysosa N:o 79, 18.12.2008, s. 20).

         (3)  Näissä suuntaviivoissa kuvailtavaa yksinkertaistettua menettelyä ei sovelleta toimenpiteisiin, joista ilmoitetaan valvontaviranomaiselle tämänhetkisen finanssikriisin puitteissa seuraavien valvontaviranomaisen suuntaviivojen mukaan: ”Valtiontukisääntöjen soveltaminen maailmanlaajuisen finanssikriisin seurauksena rahoituslaitosten suhteen toteutettuihin toimenpiteisiin” (EUVL L 17, 20.1.2011, s. 1 ja ETA-täydennysosan N:o 3, 20.1.2011, s. 1) ja ”Tilapäiset puitteet valtiontukitoimenpiteille rahoituksen saatavuuden turvaamiseksi tämänhetkisessä finanssi- ja talouskriisissä” (EUVL L 15, 20.1.2011, s. 26 ja ETA-täydennysosan N:o 3, 20.1.2011, s. 31). Näiden asioiden pikaista käsittelyä varten on otettu käyttöön tapauskohtaisia erityisjärjestelyitä.

         (4)  Kuten tutkimus- ja kehitystyön sekä innovaatiotoiminnan suuntaviivojen 5 jakso tai ympäristönsuojelutuen suuntaviivojen 3 jakso ja riskipääomasuuntaviivojen 4 jakso.

         (5)  Aluetuen suuntaviivat ja suuntaviivat valtiontuesta vaikeuksissa olevien yritysten pelastamiseksi ja rakenneuudistukseksi, 3.1.2 jakso (EUVL L 107, 28.4.2005, s. 28), jäljempänä ’pelastamis- ja rakenneuudistussuuntaviivat’.

         (6)  Valvontaviranomainen palaa tavanomaiseen menettelyyn myös silloin, kun ilmoitettu tukitoimenpide voisi hyödyttää yritystä, jolle on annettu tuen sääntöjenvastaiseksi ja ETA-sopimuksen vastaiseksi toteavaan valvontaviranomaisen aikaisempaan päätökseen perustuva maksamaton perintämääräys (nk. Deggendorf-tuomio). Ks. asia C-188/92, TWD Textilwerke Deggendorf (Kok. 1994, s. I-833).

         (7)  Yleisen ryhmäpoikkeusasetuksen 18 artiklan 5 kohdassa säädetään yksinkertaistetun kustannuslaskentamenetelmän käytöstä.

         (8)  Yleisessä ryhmäpoikkeusasetuksessa ei myönnetä poikkeusta ekoinnovaatiokorotuksille.

         (9)  Vain tutkimus- ja kehitystyön sekä innovaatiotoiminnan suuntaviivojen 5.4 kohdan b alakohdan ii alakohdan mukaiset edellytykset täyttävä tuki nuorille innovatiivisille yrityksille kuuluu yleisen ryhmäpoikkeusasetuksen soveltamisalaan.

         (10)  Tällaisissa tapauksissa EFTA-valtion toimittamista tiedoista on käytävä selkeästi ilmi, että i) tuen määrä alittaa raja-arvon, jonka ylittyessä tuesta on ilmoitettava (ilman monimutkaisia nykyarvolaskelmia); ii) tuki koskee uutta investointia (ei korvausinvestointia); ja iii) tuen myönteiset vaikutukset aluekehitykseen ylittävät selkeästi siitä aiheutuvat kilpailunvääristymät. Ks. esimerkiksi komission päätös asiassa N 721/2007 (Puola – Reuters Europe SA).

         (11)  Ks. esimerkiksi komission päätökset asioissa N 28/2006 (Puola – Techmatrans), N 258/2007 (Saksa – Rettungsbeihilfe zugunsten der Erich Rohde KG) ja N 802/2006 (Italia – Pelastamistuki Sandretto Industrielle).

         (12)  Ks. esimerkiksi komission päätökset asioissa N 85/2008 (Itävalta – Takausohjelma Salzburgin alueen pk-yritysten hyväksi), N 386/2007 (Ranska – Régime d’aides au sauvetage et à la restructuration des PME) ja N 832/2006 (Italia – Pelastamis- ja rakenneuudistustukiohjelma Valle d’Aostan alueella). Tämä toimintalinja noudattaa yleisen ryhmäpoikkeusasetuksen 1 artiklan 7 kohtaa.

         (13)  Ks. esimerkiksi komission päätökset asioissa N 92/2008 (Itävalta – Rakenneuudistustuki Der Bäcker Legatin hyväksi) ja N 289/2007 (Italia – Rakenneuudistustuki Fiem SRL:n hyväksi).

         (14)  Ks. esimerkiksi komission päätökset asioissa N 76/2008 (Saksa – Laivojen vientiä koskevan CIRR-rahoitusohjelman pidentäminen), N 26/2008 (Tanska – Laivojen vientiä koskevaan rahoitusohjelmaan tehtävät muutokset) ja N 760/2006 (Espanja – Laivanrakennusalaan sovellettavan vientirahoitusohjelman jatkaminen).

         (15)  Vaikka suuntaviivojen mukaisia kriteereitä sovelletaan suoraan vain tuotantotoimintaan, niitä sovelletaan käytännössä samalla tavalla myös arvioitaessa audiovisuaalisten teosten tuotantoa edeltävän ja sen jälkeisen toiminnan ETA-sopimuksen mukaisuutta sekä ETA-sopimuksen 61 artiklan 3 kohdan c alakohdan mukaisia tuen välttämättömyyttä ja oikeasuhteisuutta koskevia periaatteita. Ks. esimerkiksi komission päätökset asioissa N 233/2008 (Latvian elokuvatukiohjelma), N 72/2008 (Espanja – Madridin alueella toteutettava elokuvien myynninedistämisohjelma), N 60/2008 (Italia – Sardinian alueen elokuvatuki) ja N 291/2007 (Alankomaiden elokuvarahasto).

         (16)  Valvontaviranomainen voi myös luottaa komission päätöksiin arvioidessaan, onko päätöksentekomenettely vakiintunut.

         (17)  Ks. esimerkiksi komission päätökset asioissa N 393/2007 (Alankomaat – NV Bergkwartierin hyväksi myönnetty tuki), N 106/2005 (Puola – Hala Ludowa Wroclawissa) ja N 123/2005 (Unkari – Matkailun edistämiseen tähtäävä kulttuuriperintöohjelma).

         (18)  Ks. esimerkiksi komission päätökset asioissa N 340/2007 (Espanja – Teatteri-, tanssi- ja musiikkitoimintaan sekä audiovisuaalialan toimintaan Baskimaassa myönnettävä tuki), N 257/2007 (Espanja – Teatterituotannon edistäminen Baskimaassa) ja N 818/99 (Ranska – Näytöksistä ja konserteista kannettava veronluonteinen maksu).

         (19)  Ks. esimerkiksi komission päätökset asioissa N 776/2006 (Espanja – Subvenciones para el desarrollo del uso del Euskera), N 49/2007 (Espanja – Subvenciones para el desarrollo del uso del Euskera) ja N 161/2008 (Espanja – Tuki baskin kielen hyväksi).

         (20)  Ks. esimerkiksi komission päätökset asioissa N 687/2006 (Slovakia – Kalligram s.r.o:lle aikakauslehden julkaisemiseen myönnettävä tuki), N 1/2006 (Slovenia – Slovenian kustannusalan tukeminen) ja N 268/2002 (Italia – Sisilian kustannusalan hyväksi myönnettävä tuki).

         (21)  Ks. esimerkiksi komission päätökset asioissa N 264/2006 (Italia – Laajakaistapalvelut Toscanan maaseudulle), N 473/2007 (Italia – Laajakaistayhteydet Alto Adigeen) ja N 115/2008 (Laajakaistapalvelut Saksan maaseudulle).

         (22)  Ks. esimerkiksi komission päätökset asioissa N 325/2006 (Saksa – Laivanrakennustoiminnan rahoittamiseen tarkoitettujen takausohjelmien jatkaminen), N 35/2006 (Ranska – Alusrahoitusta ja -vakuuksia koskeva takausohjelma) ja N 253/2005 (Alankomaat – Alusrahoitusta koskeva takausjärjestelmä).

         (23)  Tapauskohtainen tuki jätetään usein yleisen ryhmäpoikkeusasetuksen soveltamisalan ulkopuolelle. Tämä koskee kaikkia suuryrityksiä (yleisen ryhmäpoikkeusasetuksen 1 artiklan 5 kohta) ja tietyissä tapauksissa myös pk-yrityksiä (ks. aluetukea koskeva 13 ja 14 artikla, naisyrittäjyyttä koskeva 16 artikla, riskipääoman muodossa myönnettävää tukea koskeva 29 artikla ja epäedullisessa asemassa olevien työntekijöiden työhönottoon myönnettävää tukea koskeva 40 artikla). Tapauskohtaista alueellista investointitukea koskevien erityisedellytysten osalta ks. alaviite 10. Nämä suuntaviivat eivät myöskään rajoita valvontaviranomaisen sellaisen tiedonannon tai ohjeistuksen soveltamista, jossa annetaan yksityiskohtaiset taloudelliset perusteet sellaisten asioiden yhtenäismarkkinoille soveltuvuuden arviointia varten, joista on annettava erillinen ilmoitus.

         (24)  Ks. komission päätökset asioissa N 258/2000 (Saksa – Dorstenin uima-allas), N 486/2002 (Ruotsi – Tuki Visbyssä sijaitsevalle konferenssikeskukselle), N 610/2001 (Saksa – Baden-Württembergin matkailuinfrastruktuuriohjelma) ja N 377/2007 (Alankomaat – Tuki Bataviawerf-telakalle 1600-luvulta peräisin olevan aluksen entisöintiin). Jotta tarkasteltavana olevan toimenpiteen ei katsottaisi vaikuttavan ETA:n sisäiseen kauppaan, näissä neljässä päätöksessä edellytetään EFTA-valtiolta ensisijaisesti näyttöä seuraavista ominaisuuksista: 1. että tuki ei johda investointien houkuttelemiseen kyseiselle alueelle, 2) että tuensaajan tuottamat tavarat/palvelut ovat puhtaasti paikallisia ja/tai niillä on maantieteellisesti rajattu vaikutusalue, 3) että tuen vaikutukset naapureina olevien ETA-valtioiden kuluttajiin jäävät vähäisiksi ja 4) että tuensaajan markkinaosuus on erittäin pieni riippumatta siitä, mitä markkinoiden määritelmää arvioinnissa käytetään, eikä tuensaaja kuulu laajempaan yritysryhmään. Näitä piirteitä olisi korostettava tämän tiedonannon 14 kohdassa tarkoitetussa ilmoituslomakeluonnoksessa.

         (25)  EUVL L 139, 25.5.2006, s. 37, ja ETA-täydennysosa N:o 26, 25.5.2006, s. 1. Muutettuna 14 päivänä joulukuuta 2005 tehdyllä päätöksellä N:o 319/05/KOL (EUVL L 113, 27.4.2006, s. 24, ETA-täydennysosa No. 21, 27.4.2006, p. 46) ja 17 päivänä joulukuuta 2008 tehdyllä päätöksellä N:o 789/08/KOL (EUVL L 340, 22.12.2010, s. 1 ja ETA-täydennysosan N:o 72, 22.12.2010, s. 1). Komission asetus (EY) N:o 794/2004, annettu 21 päivänä huhtikuuta 2004, Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 täytäntöönpanosta (EUVL L 140, 30.4.2004, s. 1).

         (26)  Ks. esimerkiksi komission päätökset asioissa N 585/2007 (Yhdistynyt kuningaskunta – Yorkshiren T&K-ohjelman voimassaolon pidentäminen), N 275/2007 (Saksa – Verlängerung des Rettungs- und Umstrukturierungsbeihilfeprogramms für KMU in Bremen), N 496/2007 (Italia (Lombardia) – Takausrahasto riskipääoman kehittämistä varten) ja N 625/2007 (Latvia – Pk-yrityksille myönnettävä riskipääomatuki).

         (27)  Tämä ei tarkoita sitä, että kolmansien osapuolten oikeuksia lisättäisiin EFTAn tuomioistuimen ja yhteisöjen tuomioistuinten oikeuskäytännön perusteella. Ks. asia T-95/03, Asociación de Empresarios de Estaciones de Servicio de la Comunidad Autónoma de Madrid ja Federación Catalana de Estaciones de Servicio v. komissio (Kok. 2006, s. II-4739, 139 kohta), ja asia T-73/98, Prayon-Rupel v. komissio (Kok. 2001, s. II-867, 45 kohta).

      LIITE II

         ILMOITUKSESTA LAADITTAVA TIIVISTELMÄ: KOLMANSILLE OSOITETTU KEHOTUS ESITTÄÄ HUOMAUTUKSIA

         ILMOITUS VALTIONTUKITOIMENPITEESTÄ

      Valvontaviranomainen vastaanotti … valvontaviranomaisen ja tuomioistuimen perustamisesta tehdyn EFTA-valtioiden sopimuksen pöytäkirjassa 3 olevan I osan 1 artiklan 3 kohdan mukaisen ilmoituksen tukitoimenpiteestä. Valvontaviranomainen katsoo alustavan tutkinnan perusteella, että ilmoitettu toimenpide voi kuulua yksinkertaistetusta menettelystä tietyntyyppisten valtiontukien käsittelemiseksi annettujen valvontaviranomaisen suuntaviivojen (EUVL C…, …, s…) soveltamisalaan.
      Valvontaviranomainen pyytää asianomaisia kolmansia osapuolia esittämään ehdotettua toimenpidettä koskevat huomautuksensa.
      Tukitoimenpiteen keskeiset piirteet ovat seuraavat:

                  Tuen numero: N …

                  EFTA-valtio:

                  EFTA-valtion viitenumero:

                  Alue:

                  Tuen myöntävä viranomainen:

                  Tukitoimenpiteen nimike:

                  Kansallinen oikeusperusta:

                  Ehdotettu ETA:n arviointiperusta: … suuntaviivat tai valvontaviranomaisen vakiintunut käytäntö, joka perustuu valvontaviranomaisen päätöksiin (1, 2 ja 3).

                  Toimenpidetyyppi: Tukiohjelma/Yksittäinen tuki:

                  Voimassa olevan tukitoimenpiteen muutos:

                  Kesto (ohjelma):

                  Tuen myöntämispäivä:

                  Alat, joita tuki koskee:

                  Tuensaajien tyyppi (pk-yritykset/suuret yritykset):

                  Talousarvio:

                  Tukiväline (avustus, korkotuki jne.):

            Ilmoitettuun toimenpiteeseen liittyviä kilpailukysymyksiä koskevien huomautusten on oltava valvontaviranomaisella 10 työpäivän kuluessa tämän ilmoituksen julkaisupäivästä ja niihin on liitettävä ei-luottamuksellinen versio huomautuksista toimitettavaksi kyseiselle EFTA-valtiolle ja/tai muille asianomaisille osapuolille. Huomautukset voidaan lähettää valvontaviranomaiselle faksilla, postitse tai sähköpostitse viitteellä N … seuraavaan osoitteeseen:

                  EFTA Surveillance Authority

                  Rue Belliard 35

                  1040 Brussels

                  BELGIUM

                  Faksi: + 32 22861800

                  Sähköposti: registry@eftasurv.int


title: 2009/942/EY: Neuvoston päätös, tehty 30 päivänä marraskuuta 2009 , päätöksen 2006/325/EY muuttamisesta Euroopan yhteisön ja Tanskan kuningaskunnan välisen, tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevan sopimuksen 5 artiklan 2 kohdan täytäntöönpanoa koskevan menettelyn vahvistamiseksi

text:
               16.12.2009

               FI

               Euroopan unionin virallinen lehti

               L 331/24

      NEUVOSTON PÄÄTÖS,
   tehty 30 päivänä marraskuuta 2009,
   päätöksen 2006/325/EY muuttamisesta Euroopan yhteisön ja Tanskan kuningaskunnan välisen, tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevan sopimuksen 5 artiklan 2 kohdan täytäntöönpanoa koskevan menettelyn vahvistamiseksi
   (2009/942/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 61 artiklan c alakohdan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (EY) N:o 44/2001 (2) säännösten soveltamisala on ulotettu koskemaan Tanskaa neuvoston päätöksellä 2006/325/EY (3) tehdyllä Euroopan yhteisön ja Tanskan kuningaskunnan välisellä tuomioistuimen toimivaltaa sekä tuomioiden tunnustamista ja täytäntöönpanoa siviili- ja kauppaoikeuden alalla koskevalla sopimuksella (4) (jäljempänä ’sopimus’).

               (2)

               Sopimuksen 5 artiklan 2 kohdan mukaan Tanska pidättyy liittymästä kansainvälisiin sopimuksiin, jotka saattavat vaikuttaa asetuksen (EY) N:o 44/2001 soveltamisalaan tai muuttaa sitä, paitsi jos sopimukseen liittyminen tapahtuu yhteisön suostumuksella ja jos tämän sopimuksen ja kyseisen kansainvälisen sopimuksen suhde on järjestetty tyydyttävällä tavalla.

               (3)

               Sopimuksessa tai päätöksessä 2006/325/EY ei kummassakaan määrätä, miten yhteisö antaa suostumuksensa siihen, että Tanska tekee kyseisen kansainvälisen sopimuksen.

               (4)

               Tämän vuoksi on tarpeen vahvistaa menettely sopimuksen 5 artiklan 2 kohdan täytäntöönpanemiseksi. Menettelyllä olisi varmistettava, että Euroopan yhteisön päätös suostumuksesta voidaan tehdä nopeasti.

               (5)

               Tanskan ilmoitettua aikomuksestaan liittyä kansainväliseen sopimukseen komission olisi arvioitava kyseisen sopimuksen ristiriidattomuus asetuksen (EY) N:o 44/2001 ja siihen vaikuttavan yhteisön lainsäädännön kanssa ja vahvistettava mahdollisesti tarvittavat järjestelyt. Koska tavoitteena on asetuksen (EY) N:o 44/2001 säännösten yhdenmukainen soveltaminen kaikissa jäsenvaltioissa ja Tanskassa, komission olisi varmistettava, että Tanska ei tee erityistä kansainvälistä sopimusta, jos sen tekeminen voisi vaikuttaa ehtoihin, joilla yhteisö itse liittyisi kyseiseen sopimukseen tai joilla tapauksen mukaan yhteisö antaisi jäsenvaltioille luvan liittyä kyseiseen sopimukseen yhteisön edun vuoksi. Jos yhteisö on jo kyseisen sopimuksen sopimuspuoli tai jos se on yhteisön edun vuoksi antanut jäsenvaltioille luvan tulla kyseisen sopimuksen sopimuspuoliksi, komission olisi tehtävä luonteeltaan rajoitetumpi arviointi, jonka tarkoituksena on tarkistaa, että Tanska aikoo liittyä kansainväliseen sopimukseen samoilla ehdoilla kuin yhteisö tai tapauksen mukaan jäsenvaltiot, joille yhteisö on siihen antanut luvan.

               (6)

               Päätöstä 2006/325/EY olisi muutettava tällaisesta menettelystä säätämiseksi.

               (7)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemaa koskevan pöytäkirjan 3 artiklan mukaisesti Yhdistynyt kuningaskunta ja Irlanti osallistuvat tämän päätöksen tekemiseen ja soveltamiseen.

               (8)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen, se ei sido Tanskaa eikä sitä sovelleta Tanskaan,

         ON PÄÄTTÄNYT SEURAAVAA:
   Ainoa artikla
   Lisätään päätökseen 2006/325/EY artiklat seuraavasti:

      ”1 a artikla
      1.   Sovellettaessa sopimuksen 5 artiklan 2 kohtaa komissio arvioi ennen päätöksen tekemistä yhteisön suostumuksen ilmaisemisesta, tekisikö Tanskan suunnittelema kansainvälinen sopimus sopimuksen tehottomaksi ja aiheuttaisiko se haittaa sillä perustetun järjestelmän moitteettomalle toiminnalle.
      2.   Komissio tekee perustellun päätöksen 90 päivän kuluessa siitä, kun Tanska on ilmoittanut aikeestaan liittyä kyseiseen kansainväliseen sopimukseen.
      Jos kyseinen kansainvälinen sopimus täyttää 1 kohdassa tarkoitetut edellytykset, komission päätöksellä ilmaistaan sopimuksen 5 artiklan 2 kohdassa tarkoitettu yhteisön suostumus.
      1 b artikla
      Komissio ilmoittaa jäsenvaltioille, minkä kansainvälisten sopimusten tekemiseksi Tanskalle on annettu suostumus 1 a artiklan mukaisesti.”

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  Lausunto annettu 24. marraskuuta 2009 (ei vielä julkaistu virallisessa lehdessä).

      (2)  EYVL L 12, 16.1.2001, s. 1.

      (3)  EUVL L 299, 16.11.2005, s. 62.

      (4)  EUVL L 120, 5.5.2006, s. 22.


title: 2009/222/EY: Euroopan parlamentin päätös 22. huhtikuuta 2008 Euroopan meriturvallisuusviraston tilien päättämisestä varainhoitovuodelta 2006

text:
               31.3.2009

               FI

               Euroopan unionin virallinen lehti

               L 88/200

      EUROOPAN PARLAMENTIN PÄÄTÖS

   22. huhtikuuta 2008
   Euroopan meriturvallisuusviraston tilien päättämisestä varainhoitovuodelta 2006
   (2009/222/EY)
   EUROOPAN PARLAMENTTI, joka
   ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2006 sekä viraston vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A6–0115/2008),

               1.

               toteaa, että Euroopan meriturvallisuusviraston tilinpäätöstiedot ovat tilintarkastustuomioistuimen kertomuksen liitteenä;

               2.

               hyväksyy Euroopan meriturvallisuusviraston tilien päättämisen varainhoitovuodelta 2006;

               3.

               kehottaa puhemiestä välittämään tämän päätöksen Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 20.

      (2)  EUVL C 309, 19.12.2007, s. 55.

      (3)  EYVL L 248, 16.9.2002, s. 1.

      (4)  EYVL L 208, 5.8.2002, s. 1.

      (5)  EYVL L 357, 31.12.2002, s. 72.


Avis juridique important

|

31999D0869

1999/869/EY: Neuvoston päätös, tehty 21 päivänä joulukuuta 1999, Euroopan yhteisön ja Valko-Venäjän tasavallan kirjeenvaihtona tehdyn Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamista koskevan sopimuksen väliaikaisesta soveltamisesta

Virallinen lehti nro L 336 , 29/12/1999 s. 0026 - 0026

NEUVOSTON PÄÄTÖS,tehty 21 päivänä joulukuuta 1999,Euroopan yhteisön ja Valko-Venäjän tasavallan kirjeenvaihtona tehdyn Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamista koskevan sopimuksen väliaikaisesta soveltamisesta(1999/869/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:1) Komissio on neuvotellut yhteisön puolesta kirjeenvaihtona tehdyn sopimuksen voimassa olevan Valko-Venäjän tasavallan kanssa tehdyn kahdenvälisen tekstiilituotteiden kauppaa koskevan sopimuksen ja sen pöytäkirjojen tarkistamisesta sekä sen voimassaolon jatkamisesta.2) Kyseistä kirjeenvaihtona tehtyä sopimusta olisi vuoden 1999 kiintiöiden korotuksia koskevat määräykset huomioon ottaen sovellettava väliaikaisesti mahdollisimman pian ennen vuoden 1999 loppua sen jälkeen, kun tämä päätös on julkaistu virallisessa lehdessä, odotettaessa sen tekemiseksi tarvittavien menettelyjen päätökseen saattamista ja edellyttäen, että Valko-Venäjän tasavalta soveltaa sitä vastavuoroisesti väliaikaisesti,ON TEHNYT TÄMÄN PÄÄTÖKSEN:1 artiklaEuroopan yhteisön ja Valko-Venäjän tasavallan kirjeenvaihtona tehtyä sopimusta Euroopan yhteisön ja Valko-Venäjän tasavallan tekstiilituotteiden kauppaa koskevan sopimuksen muuttamisesta sovelletaan väliaikaisesti odotettaessa sen virallista tekemistä ja edellyttäen, että Valko-Venäjän tasavalta soveltaa sitä vastavuoroisesti väliaikaisesti(1).Sopimuksen teksti on tämän päätöksen liitteenä.2 artiklaTämä päätös julkaistaan Euroopan yhteisöjen virallisessa lehdessä.Se tulee voimaan sitä päivää seuraavana päivänä, jona se julkaistaan virallisessa lehdessä.Tehty Brysselissä 21 päivänä joulukuuta 1999.Neuvoston puolestaPuheenjohtajaT. HALONEN(1) Väliaikaisen soveltamisen alkamispäivä julkaistaan Euroopan yhteisöjen virallisen lehden C-sarjassa.


Avis juridique important

|

31989D0207

89/207/ETY: Neuvoston päätös, tehty 27 päivänä helmikuuta 1989, täydentävän pöytäkirjan tekemisestä Euroopan talousyhteisön ja Maltan väliseen assosiointisopimukseen

Virallinen lehti nro L 081 , 23/03/1989 s. 0001 - 0001 Suomenk. erityispainos Alue 11 Nide 15 s. 0011  Ruotsink. erityispainos Alue 11 Nide 15 s. 0011

NEUVOSTON PÄÄTÖS,tehty 27 päivänä helmikuuta 1989,täydentävän pöytäkirjan tekemisestä Euroopan talousyhteisön ja Maltan väliseen assosiointisopimukseen (89/207/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 238 artiklan,ottaa huomioon komission suosituksen,ottaa huomioon Euroopan parlamentin puoltavan lausunnon(),sekä katsoo, ettäolisi hyväksyttävä Vallettassa 5 päivänä joulukuuta 1970 allekirjoitettuun Euroopan talousyhteisön ja Maltan väliseen assosiointisopimukseen() lisäpöytäkirja, jolla mukautetaan tämän sopimuksen eräitä määräyksiä,ON PÄÄTTÄNYT SEURAAVAA:1 artiklaHyväksytään yhteisön puolesta lisäpöytäkirja Euroopan talousyhteisön ja Maltan väliseen assosiointisopimukseen sekä sen liitteet I PVI.Pöytäkirjan ja sen liitteiden tekstit on liitetty tähän päätökseen.2 artiklaNeuvoston puheenjohtaja toimittaa pöytäkirjan 5 artiklassa tarkoitetun tiedoksi antamisen().3 artiklaTämä päätös tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.Tehty Brysselissä 27 päivänä helmikuuta 1989.Neuvoston puolestaPuheenjohtajaP. SOLBES() EYVL N:o C 69, 20.3.1989() EYVL N:o L 61, 14.3.1971, s. 2 () EYVL N:o L 81, 23.3.1989, s. 80


title: Neuvoston päätös (EU) 2015/2029, annettu 10 päivänä marraskuuta 2015, alueiden komitean maltalaisen jäsenen ja kahden maltalaisen varajäsenen nimeämisestä

text:
               13.11.2015

               FI

               Euroopan unionin virallinen lehti

               L 297/8

         NEUVOSTON PÄÄTÖS (EU) 2015/2029,
   annettu 10 päivänä marraskuuta 2015,
   alueiden komitean maltalaisen jäsenen ja kahden maltalaisen varajäsenen nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Maltan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta, 5 päivänä helmikuuta ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä kaudeksi, joka alkaa 26 päivänä tammikuuta 2015 ja päättyy 25 päivänä tammikuuta 2020.

               (2)

               Yksi alueiden komitean jäsenen paikka on vapautunut Peter BONELLOn toimikauden päätyttyä.

               (3)

               Yksi alueiden komitean varajäsenen paikka on vapautunut sen toimikauden päätyttyä, joksi Frederick CUTAJARia (Mayor of Santa Lucija) ehdotettiin.

               (4)

               Yksi varajäsenen paikka vapautuu, kun Anthony MIFSUD nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2020:

               —

               Anthony MIFSUD, Councillor, Imtarfa Local Council.

         2 artikla
   Nimetään alueiden komitean varajäseniksi jäljellä olevaksi toimikaudeksi eli 25 päivään tammikuuta 2020:

               —

               Frederick CUTAJAR, Deputy Mayor, Santa Lucija Local Council;

               —

               Graziella GALEA, Mayor, Saint Paul's Bay Local Council.

         3 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä marraskuuta 2015.

            Neuvoston puolesta

            Puheenjohtaja

         P. GRAMEGNA

      (1)  EUVL L 20, 27.1.2015, s. 42.

      (2)  EUVL L 31, 7.2.2015, s. 25.

      (3)  EUVL L 159, 25.6.2015, s. 70.


title: Euroopan parlamentin päätös (EU) 2015/1663, annettu 29 päivänä huhtikuuta 2015, vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/263

      EUROOPAN PARLAMENTIN PÄÄTÖS (EU) 2015/1663,
      annettu 29 päivänä huhtikuuta 2015,
      vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Euroopan lääkeviraston lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2013 sekä viraston vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä virastolle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (5) ja erityisesti sen 68 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0075/2015),

         1.

            myöntää Euroopan lääkeviraston toimitusjohtajalle vastuuvapauden viraston talousarvion toteuttamisesta varainhoitovuonna;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 193.

         (2)  Ks. alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 136, 30.4.2004, s. 1.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


Avis juridique important

|

31987D0089

87/89/ETY: Komission päätös, tehty 7 päivänä tammikuuta 1987, eläinlääkintäalan neuvoa-antavan komitean perustamisesta

Virallinen lehti nro L 045 , 14/02/1987 s. 0056 - 0058 Suomenk. erityispainos Alue 3 Nide 22 s. 0192  Ruotsink. erityispainos Alue 3 Nide 22 s. 0192

KOMISSION PÄÄTÖS,tehty 7 päivänä tammikuuta 1987,eläinlääkintäalan neuvoa-antavan komitean perustamisesta (87/89/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettäeläinlääkintäalan neuvoa-antava komitea perustetaan päätöksellä 76/559/ETY(1), sellaisena kuin se on viimeksi muutettuna päätöksellä 81/156/ETY(2),on suotavaa mukauttaa jäsenten korvaamismenettely ja ottaa huomioon teollisuuden edustuksessa tapahtunut muutos,säännöksiä eläinlääkintäalan neuvoa-antavasta komiteasta on muutettu ja tästä syystä niistä olisi tehtävä koonnelma,komissiolle on tärkeää koota elinkeinojen ja kuluttajien edustajien lausunnot ongelmista, joita eläinlääkintälainsäädännön yhdenmukaistaminen on aiheuttanut,kaikkien niiden elinkeinojen edustajille, joita eläinlääkintälainsäädännön yhdenmukaistamisen täytäntöönpano suoraan koskee, sekä kuluttajille on varattava tilaisuus osallistua komission pyytämien lausuntojen laatimiseen, jajäsenvaltioiden maatalouden, teollisuuden, kaupan, työntekijöiden ja eläinlääkärien ammatilliset etujärjestöt sekä kuluttajaryhmittymät ovat perustaneet koko yhteisön kattavia järjestöjä,ON PÄÄTTÄNYT SEURAAVAA:1 artikla1. Perustetaan komission yhteyteen eläinlääkintäalan neuvoa-antava komitea, jäljempänä "komitea".2. Komitea koostuu seuraavien maatalouden, teollisuuden, kaupan, työntekijöiden ja kuluttajien järjestöjen sekä Euroopan talousyhteisön eläinlääkäriliiton edustajista.2 artikla1. Komissio voi kuulla komiteaa kaikissa eläinlääkintälainsäädännön yhdenmukaistamiseen liittyvissä ongelmissa.2. Komitean puheenjohtaja voi ilmoittaa komissiolle, että komission on aiheellista kuulla komiteaa tämän toimivaltaan kuuluvassa asiassa, josta komitealle ei ole esitetty lausuntopyyntöä.Puheenjohtaja voi tehdä näin erityisesti niiden ryhmien pyynnöstä, jotka kuuluvat komiteaan.3 artikla1. Komiteassa on 14 pysyvää jäsentä ja enintään 24 vaihtuvaa jäsentä.2. Pysyvien jäsenten tehtävänä on varmistaa töiden yhteensovittaminen ryhmissään.3. Pysyvien jäsenten edustajanpaikat jaetaan seuraavasti:- kaksi paikkaa maataloustuottajille,- kaksi paikkaa maatalousosuuskunnille,- kaksi paikkaa teollisuudelle,- kaksi paikkaa kaupalle,- kaksi paikkaa työntekijöille,- kaksi paikkaa kuluttajille.4. Lisäksi kaksi pysyvän jäsenen edustajanpaikkaa annetaan koko yhteisön kattavan eläinlääkärien ammatillisen järjestön edustajille.5. Edellä 3 kohdassa luetellut talouselämän alat voivat kukin nimetä enintään neljä vaihtuvaa jäsentä.4 artikla1. Komissio nimeää komitean pysyvät jäsenet seuraavien toimielinten ja järjestöjen ehdotuksesta:- 3 artiklan 3 kohdan mukaisesti annettujen paikkojen osalta:maataloustuottajat:Euroopan talousyhteisöjen maatalousjärjestöjen komitea (COPA),maatalousosuuskunnat:ETY-maiden yleinen maatalouden yhteistyökomitea (COGECA),teollisuus:Conféderation des industries agro-alimentaires de la Communauté européenne (CIAA),kauppa:kauppaa parhaiten edustavat koko yhteisön kattavat ammatilliset järjestöt,työntekijät:Euroopan ammatillinen yhteistyöjärjestö (EAY),kuluttajat:komission päätöksellä 73/306/ETY(3) perustettu neuvoa-antava kuluttajakomitea,- 3 artiklan 4 kohdan mukaisesti annettujen paikkojen osalta: Euroopan talousyhteisön eläinlääkäriliitto.2. Jokaista täytettävää edustajanpaikkaa kohti nämä elimet ja järjestöt ehdottavat kahta eri kansallisuutta edustavaa ehdokasta yhteisön jäsenvaltioista.3. Edellä 1 kohdan ensimmäisessä luetelmakohdassa mainittujen elinten ja järjestöjen on vähintään kahdeksan päivää ennen kutakin kokousta tehtävä komissiolle ehdotus muista edustajistaan komiteassa; tämä ehdotus toimitetaan kirjallisena 9 artiklan 3 kohdassa määritellylle sihteeristölle.5 artikla1. Komitean pysyvän jäsenen toimikausi on kolme vuotta. Toimikausi voidaan uusia. Tehtävistä ei makseta palkkiota.Kolmen vuoden toimikauden päätyttyä komitean pysyvät jäsenet jatkavat tehtävissään, kunnes heille on nimetty seuraajat tai heidät on valittu tehtävään uudelleen.Jos jäsen esittää eronpyynnön tai kuolee taikka jos jäsenen ehdokkuutta esittänyt toimielin pyytää toisen henkilön nimeämistä jäsenen tilalle, korvaava jäsen nimetään 4 artiklassa määrättyä menettelyä noudattaen.2. Komissio julkaisee pysyvien jäsenten luettelon Euroopan yhteisöjen virallisessa lehdessä.6 artikla1. Komitean pysyvät jäsenet valitsevat keskuudestaan puheenjohtajan ja kaksi varapuheenjohtajaa kolmeksi vuodeksi.2. Valinta tapahtuu ensimmäisessä äänestyksessä läsnäolevien pysyvien jäsenten kahden kolmasosan enemmistöllä ja myöhemmissä äänestyksissä läsnäolevien pysyvien jäsenten yksinkertaisella enemmistöllä.3. Varapuheenjohtajat valitaan niiden eturyhmien tai 4 artiklan 1 kohdan viimeisessä luetelmakohdassa määritellyn järjestön edustajista, joihin puheenjohtaja ei kuulu.Komitea voi samaa menettelyä noudattaen valita muita jäseniä työvaliokuntaan. Työvaliokunnassa on puheenjohtajan lisäksi enintään yksi edustaja kustakin komiteassa edustettuna olevasta eturyhmästä.Työvaliokunta valmistelee ja järjestää komitean työt.7 artiklaPuheenjohtaja voi kutsua kenet tahansa, jolla on jonkin esityslistaan merkityn asian erityisasiantuntemusta, osallistumaan asiantuntijana komitean ja työryhmien työskentelyyn.Asiantuntija osallistuu kuitenkin ainoastaan sen kysymyksen käsittelyyn, jonka vuoksi hänet on kutsuttu.8 artiklaKomitea voi asettaa työryhmiä. Työryhmien tehtävänä antaa komitealle kertomuksia tämän määräämistä asioista.9 artikla1. Komitea kokoontuu komission toimipaikassa kutsusta, jonka puheenjohtaja esittää komission suostumuksella.2. Komission asianomaisten yksiköiden edustajat osallistuvat komitean, työvaliokunnan ja työryhmien kokouksiin.3. Komission yksiköt huolehtivat komitean ja työryhmien sihteeripalveluista.4. Komissio voi 4 artiklan 1 kohdassa tarkoitettujen toimielinten ja järjestöjen ehdotuksesta nimetä tarkkailijoita jaoston pysyvien jäsenten toimikaudeksi hoitamaan hallinnollisia yhteyksiä komitean sihteeristöön.5. Tarkkailijat voivat osallistua komitean ja työryhmien kokouksiin; he eivät saa osallistua keskusteluun.10 artiklaKomitea käsittelee asioita, joista komissio on pyytänyt lausuntoa. Asioista ei äänestetä.Komissio voi komitean lausuntoa pyytäessään asettaa määräajan, jonka kuluessa lausunto on annettava.Edustettuina olevien eturyhmien näkökannat liitetään komissiolle toimitettavaan selvitykseen.Jos komitea on päässyt yksimielisyyteen pyydetyssä lausunnossa, se laatii yhteiset johtopäätökset, jotka liitetään selvitykseen.Komissio antaa keskustelujen tulokset tiedoksi neuvostolle ja pysyvälle eläinlääkintäkomitealle näiden pyynnöstä.11 artiklaKomitean kokouksiin osallistuvat eivät saa ilmaista tietoja, jotka ovat tulleet heidän tietoonsa komitean tai työryhmien työssä, jos komissio ilmoittaa heille, että pyydetty lausunto tai esitetty kysymys koskee luottamuksellista asiaa, sanotun kuitenkaan rajoittamatta perustamissopimuksen 214 artiklan määräysten soveltamista.12 artiklaKumotaan komission päätös 76/559/ETY.13 artiklaTämä päätös tulee voimaan 1 päivänä tammikuuta 1987.Tehty Brysselissä 7 päivänä tammikuuta 1987.Komission puolestaFrans ANDRIESSENVarapuheenjohtaja(1) EYVL N:o L 171, 30.6.1976, s. 37(2) EYVL N:o L 72, 18.3.1981, s. 21(3) EYVL N:o L 283, 10.10.1973, s. 18


Avis juridique important

|

31998D0559

98/559/EY: Komission päätös, tehty 1 päivänä lokakuuta 1998, uusien jäsenten nimittämisestä ja nykyisten jäsenten nimittämisestä uudeksi toimikaudeksi komission päätöksellä 92/167/ETY perustettuun runkoverkkojen välisen sähkönsiirron asiantuntijoiden komiteaan (tiedoksiannettu numerolla K(1998) 2884) (ETA:n kannalta merkityksellinen teksti)

Virallinen lehti nro L 268 , 03/10/1998 s. 0039 - 0040

KOMISSION PÄÄTÖS,tehty 1 päivänä lokakuuta 1998,uusien jäsenten nimittämisestä ja nykyisten jäsenten nimittämisestä uudeksi toimikaudeksi komission päätöksellä 92/167/ETY perustettuun runkoverkkojen välisen sähkönsiirron asiantuntijoiden komiteaan (tiedoksiannettu numerolla K(1998) 2884) (ETA:n kannalta merkityksellinen teksti) (98/559/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon runkoverkkojen välisen sähkönsiirron asiantuntijoiden komitean perustamisesta tehdyn komission päätöksen 92/167/ETY (1), sellaisena kuin se on viimeksi muutettuna päätöksellä 97/559/EY (2), ja erityisesti sen 4 artiklan 2 kohdan,sekä katsoo, ettäuseat komitean jäsenet ovat eronneet; asiaan liittyvien tahojen kuulemisen jälkeen on tarpeen nimittää komiteaan uudet suurjänniteverkkojen edustajat ja riippumaton asiantuntija,ON PÄÄTTÄNYT SEURAAVAA:1 artikla Runkoverkkojen välisen sähkönsiirron asiantuntijoiden komitean uusiksi jäseniksi nimitetään:- suurjänniteverkkojen edustajina:Ranskasta:Jean Kowal, Deputy General Controller, Production and Transmission Directorate, EDF,eroavan jäsenen Jacobin tilalle,Saksasta:Peter Reeh, Managing Director, Head of Trade and Exchanges Department, VEAG,eroavan jäsenen Hartensteinin tilalle,Belgiasta:Daniel Dobbeni, Member of the Board, CPTE,eroavan jäsenen Wahan tilalle,Ruotsista:Roger Kearsley, Deputy Head of Market Division, Svenska Kraftnät,eroavan jäsenen Magnussonin tilalle.- riippumattomana asiantuntijana:Jean-Paul Aghetti, Energy Manager France, Pechiney,eroavan jäsenen Declerqin tilalle.2 artikla Tämä päätös tulee voimaan toisena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 1 päivänä lokakuuta 1998.Komission puolestaChristos PAPOUTSISKomission jäsen(1) EYVL L 74, 20.3.1992, s. 43(2) EYVL L 230, 21.8.1997, s. 18


title: 2008/429/EY,Euratom: Neuvoston ja komission päätös, tehty 26 päivänä toukokuuta 2008 , Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan tekemisestä

text:
               11.6.2008

               FI

               Euroopan unionin virallinen lehti

               L 151/33

      NEUVOSTON JA KOMISSION PÄÄTÖS,
   tehty 26 päivänä toukokuuta 2008,
   Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan tekemisestä
   (2008/429/EY, Euratom)
   EUROOPAN UNIONIN NEUVOSTO
   JA EUROOPAN YHTEISÖJEN KOMISSIO, jotka
   ottavat huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan viimeisen virkkeen, 55 artiklan, 57 artiklan 2 kohdan, 71 artiklan, 80 artiklan 2 kohdan sekä 93, 94, 133 ja 181 a artiklan yhdessä sen 300 artiklan 2 kohdan toisen virkkeen ja 300 artiklan 3 kohdan ensimmäisen alakohdan kanssa,
   ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottavat huomioon Bulgarian ja Romanian liittymisasiakirjan ja erityisesti sen 6 artiklan 2 kohdan,
   ottavat huomioon komission ehdotuksen,
   ottavat huomioon Euroopan parlamentin lausunnon (1),
   ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksynnän,
   sekä katsovat seuraavaa:

               (1)

               Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksen pöytäkirja Bulgarian tasavallan ja Romanian Euroopan unioniin liittymisen huomioon ottamiseksi allekirjoitettiin Euroopan yhteisön ja sen jäsenvaltioiden puolesta 27 päivänä kesäkuuta 2007 neuvoston päätöksen 2007/547/EY (2) mukaisesti.

               (2)

               Pöytäkirjaa on ennen sen voimaantuloa sovellettu väliaikaisesti 1 päivästä tammikuuta 2007 alkaen.

               (3)

               Pöytäkirja olisi hyväksyttävä,

         OVAT PÄÄTTÄNEET SEURAAVAA:
   1 artikla
   Hyväksytään Euroopan yhteisön, Euroopan atomienergiayhteisön ja jäsenvaltioiden puolesta Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksen pöytäkirja Bulgarian tasavallan ja Romanian Euroopan unioniin liittymisen huomioon ottamiseksi.
   Pöytäkirjan teksti on tämän päätöksen liitteenä (3).
   2 artikla
   Neuvoston puheenjohtaja tekee Euroopan yhteisön ja sen jäsenvaltioiden puolesta pöytäkirjan 3 artiklan 2 kohdassa määrätyn ilmoituksen (4). Komission puheenjohtaja tekee samanaikaisesti vastaavan ilmoituksen Euroopan atomienergiayhteisön puolesta.

      Tehty Brysselissä 26 päivänä toukokuuta 2008.

            Neuvoston puolesta

            Puheenjohtaja

         D. RUPEL

            Komission puolesta

         José Manuel BARROSO

            Puheenjohtaja

      (1)  Lausunto annettu 10. heinäkuuta 2007 (ei vielä julkaistu virallisessa lehdessä).

      (2)  EUVL L 202, 3.8.2007, s. 25.

      (3)  EUVL L 202, 3.8.2007, s. 26.

      (4)  Neuvoston pääsihteeristö julkaisee Euroopan unionin virallisessa lehdessä pöytäkirjan voimaantulopäivän.


Avis juridique important

|

32004D0231

2004/231/EY: Komission päätös, tehty 8 päivänä maaliskuuta 2004, Amerikan yhdysvalloista peräisin olevien tiettyjen ruostumattomasta teräksestä valmistettujen kylmävalssattujen levytuotteiden tuontia koskevan polkumyynnin vastaisen menettelyn päättämisestä

Virallinen lehti nro L 070 , 09/03/2004 s. 0043 - 0044

Komission päätös,tehty 8 päivänä maaliskuuta 2004,Amerikan yhdysvalloista peräisin olevien tiettyjen ruostumattomasta teräksestä valmistettujen kylmävalssattujen levytuotteiden tuontia koskevan polkumyynnin vastaisen menettelyn päättämisestä(2004/231/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1) ja erityisesti sen 9 artiklan,on kuullut neuvoa-antavaa komiteaa asiasta,sekä katsoo seuraavaa:A. MENETTELY(1) Komissio vastaanotti 4 päivänä marraskuuta 2002 valituksen, jossa väitetään Amerikan yhdysvalloista peräisin olevien tiettyjen ruostumattomasta teräksestä valmistettujen kylmävalssattujen levytuotteiden tuonnin tapahtuvan vahingollisella polkumyynnillä.(2) Valituksen esitti Euroopan rauta- ja terästeollisuuden liitto (Eurofer) sellaisten yhteisön tuottajien puolesta, joiden tuotanto muodostaa pääosan tiettyjen ruostumattomasta teräksestä valmistettujen kylmävalssattujen levytuotteiden kokonaistuotannosta yhteisössä, neuvoston asetuksen (EY) N:o 384/96, jäljempänä "perusasetus", 4 artiklan 1 kohdan ja 5 artiklan 4 kohdan mukaisesti.(3) Valitus sisälsi alustavaa näyttöä polkumyynnin ja siitä aiheutuvan merkittävän vahingon olemassaolosta. Se katsottiin riittäväksi perusteeksi polkumyynnin vastaisen menettelyn aloittamiselle.(4) Komissio aloitti Euroopan yhteisöjen virallisessa lehdessä julkaistulla ilmoituksella(2) polkumyynnin vastaisen menettelyn, joka koskee tiettyjen Amerikan yhdysvalloista peräisin olevien, tällä hetkellä CN-koodeihin ex 7219 31 00 , ex 7219 32 90 , ex 7219 33 90 , ex 7219 34 90 , ex 7219 35 90 , ex 7220 20 29 , ex 7220 20 49 ja ex 7220 20 89 luokiteltavien ruostumatonta ferriittistä kromiterästä olevien levyvalmisteiden, ei enempää valmistettujen kuin kylmävalssattujen, joissa on vähemmän kuin 0,15 painoprosenttia hiiltä, vähintään 10,5 painoprosenttia mutta enintään 18 painoprosenttia kromia ja vähemmän kuin 2,5 painoprosenttia nikkeliä ja jotka kuuluvat standardoituihin laatuluokkiin AISI 409/409L (EN 1.4512), AISI 441 (EN 1.4509) ja AISI 439 (EN 1.4510), tuontia yhteisöön.(5) Komissio otti 15 päivänä syyskuuta 2003 annetulla asetuksella (EY) N:o 1611/2003(3), jäljempänä "väliaikaista tullia koskeva asetus", käyttöön väliaikaisen polkumyyntitullin, joka on 20,6 prosenttia ainoan yhteistyössä toimineen vientiä harjoittavan tuottajan osalta, jäljempänä "vientiä harjoittava tuottaja", sekä 25,0 prosentin suuruisen jäännöstullin Amerikan yhdysvalloista peräisin olevien tiettyjen ruostumattomasta teräksestä valmistettujen kylmävalssattujen levytuotteiden tuonnissa.(6) Väliaikaisten polkumyyntitullien käyttöönoton jälkeen osapuolille ilmoitettiin ne tosiasiat ja huomiot, joihin väliaikaista tullia koskeva asetus perustuu. Niille myönnettiin myös määräaika, jonka kuluessa ne voivat esittää huomautuksia ilmoitettujen tietojen johdosta.(7) Asianomaisten osapuolten suulliset ja kirjalliset huomautukset tutkittiin ja otettiin tarvittaessa huomioon lopullisissa päätelmissä.(8) Uusia tarkastuskäyntejä tehtiin seuraavien, yhteistyössä toimineeseen vientiä harjoittavaan yhdysvaltalaistuottajaan etuyhteydessä olevien yritysten toimitiloihin:- AK Steel, SARL (Ranska),- AK Steel GmbH (Saksa).B. VALITUKSEN PERUUTTAMINEN JA MENETTELYN PÄÄTTÄMINEN(9) Eurofer peruutti valituksensa virallisesti 27 päivänä tammikuuta 2004 komissiolle osoitetulla kirjeellä.(10) Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei ole yhteisön edun mukaista.(11) Komissio katsoi, että menettely olisi päätettävä, koska tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi yhteisön edun mukaista. Asianomaisille osapuolille ilmoitettiin asiasta, ja niille annettiin tilaisuus esittää huomautuksia. Huomautuksia siitä, että menettelyn päättäminen ei olisi yhteisön edun mukaista, ei esitetty.(12) Tästä syystä komissio päättelee, että Amerikan yhdysvalloista peräisin olevien tiettyjen ruostumattomasta teräksestä valmistettujen kylmävalssattujen levytuotteiden tuontia koskeva polkumyynnin vastainen menettely olisi päätettävä ottamatta käyttöön polkumyynnin vastaisia toimenpiteitä.(13) Komission asetuksen (EY) N:o 1611/2003 perusteella väliaikaisten tullien vakuutena olevat määrät pitäisi vapauttaa,ON PÄÄTTÄNYT SEURAAVAA:1 artiklaPäätetään Amerikan yhdysvalloista peräisin olevien, tällä hetkellä CN-koodeihin ex 7219 31 00 , ex 7219 32 90 , ex 7219 33 90 , ex 7219 34 90 , ex 7219 35 90 , ex 7220 20 29 , ex 7220 20 49 ja ex 7220 20 89 luokiteltavien tiettyjen ruostumattomasta teräksestä valmistettujen kylmävalssattujen levytuotteiden tuontia koskeva polkumyynnin vastainen menettely.2 artiklaKumotaan asetus (EY) N:o 1611/2003.3 artiklaVapautetaan väliaikaisen tullin vakuutena asetuksen (EY) N:o 1611/2003 perusteella olevat määrät.4 artiklaTämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.Tehty Brysselissä 8 päivänä maaliskuuta 2004.Komission puolestaPascal LamyKomission jäsen(1) EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1).(2) EYVL C 314, 17.12.2002, s. 3.(3) EUVL L 230, 16.9.2003, s. 9.


title: 2008/792/EY: Neuvoston päätös, tehty 25 päivänä helmikuuta 2008 , Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan allekirjoittamisesta ja väliaikaisesta soveltamisesta

text:
               14.10.2008

               FI

               Euroopan unionin virallinen lehti

               L 272/5

         NEUVOSTON PÄÄTÖS,
   tehty 25 päivänä helmikuuta 2008,
   Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan allekirjoittamisesta ja väliaikaisesta soveltamisesta
   (2008/792/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan kolmannen virkkeen, 55 artiklan, 57 artiklan 2 kohdan, 71 artiklan, 80 artiklan 2 kohdan sekä 93, 94, 133 ja 181 a artiklan yhdessä sen 300 artiklan 2 kohdan ensimmäisen alakohdan toisen virkkeen kanssa,
   ottaa huomioon Bulgarian tasavallan ja Romanian liittymissopimuksen ja erityisesti sen 4 artiklan 3 kohdan,
   ottaa huomioon Bulgarian ja Romanian liittymisasiakirjan ja erityisesti sen 6 artiklan 2 kohdan,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti komission 23 päivänä lokakuuta 2006 neuvottelemaan yhteisön ja sen jäsenvaltioiden puolesta Uzbekistanin tasavallan kanssa Euroopan yhteisöjen ja niiden jäsenvaltioiden sekä Uzbekistanin tasavallan väliseen kumppanuus- ja yhteistyösopimukseen liitettävän Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan.

               (2)

               Pöytäkirja olisi allekirjoitettava Euroopan yhteisön ja sen jäsenvaltioiden puolesta sillä varauksella, että se tehdään lopullisesti myöhemmin.

               (3)

               Siihen asti, kun pöytäkirjan virallisen tekemisen edellyttämät menettelyt on saatu päätökseen, sitä olisi sovellettava väliaikaisesti 1 päivästä tammikuuta 2007,

         ON PÄÄTTÄNYT SEURAAVAA:
   1 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa Euroopan yhteisön ja sen jäsenvaltioiden puolesta Euroopan yhteisöjen ja niiden jäsenvaltioiden sekä Uzbekistanin tasavallan kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävä pöytäkirja sillä varauksella, että pöytäkirja tehdään lopullisesti myöhemmin.
   Pöytäkirjan teksti on liitetty tähän päätökseen.
   2 artikla
   Pöytäkirjaa sovelletaan sen voimaantuloon asti väliaikaisesti 1 päivästä tammikuuta 2007.

      Tehty Brysselissä 25 päivänä helmikuuta 2008.

            Neuvoston puolesta

            Puheenjohtaja

         A. VIZJAK

    ---documentbreak---

               14.10.2008

               FI

               Euroopan unionin virallinen lehti

               L 272/6

         Euroopan yhteisöjen ja niiden jäsenvaltioiden sekä Uzbekistanin tasavallan kumppanuuden perustavan kumppanuus- ja yhteistyösopimuksen
   PÖYTÄKIRJA
   Bulgarian tasavallan ja Romanian Euroopan unioniin liittymisen huomioon ottamiseksi
   BELGIAN KUNINGASKUNTA,
   BULGARIAN TASAVALTA,
   TŠEKIN TASAVALTA,
   TANSKAN KUNINGASKUNTA,
   SAKSAN LIITTOTASAVALTA,
   VIRON TASAVALTA,
   IRLANTI,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   ITALIAN TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   LUXEMBURGIN SUURHERTTUAKUNTA,
   UNKARIN TASAVALTA,
   MALTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PUOLAN TASAVALTA,
   PORTUGALIN TASAVALTA,
   ROMANIA,
   SLOVENIAN TASAVALTA,
   SLOVAKIAN TASAVALTA,
   SUOMEN TASAVALTA,
   RUOTSIN KUNINGASKUNTA,
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
   jäljempänä ’jäsenvaltiot’, joita edustaa Euroopan unionin neuvosto, ja
   EUROOPAN YHTEISÖ JA EUROOPAN ATOMIENERGIAYHTEISÖ,
   jäljempänä ’yhteisöt’, joita edustavat Euroopan unionin neuvosto ja Euroopan komissio,
   sekä
   UZBEKISTANIN TASAVALTA,
   toisaalta
   tässä pöytäkirjassa jäljempänä ’osapuolet’, jotka
   OTTAVAT HUOMIOON Belgian kuningaskunnan, Tšekin tasavallan, Tanskan kuningaskunnan, Saksan liittotasavallan, Viron tasavallan, Helleenien tasavallan, Espanjan kuningaskunnan, Ranskan tasavallan, Irlannin, Italian tasavallan, Kyproksen tasavallan, Latvian tasavallan, Liettuan tasavallan, Luxemburgin suurherttuakunnan, Unkarin tasavallan, Maltan tasavallan, Alankomaiden kuningaskunnan, Itävallan tasavallan, Puolan tasavallan, Portugalin tasavallan, Slovenian tasavallan, Slovakian tasavallan, Suomen tasavallan, Ruotsin kuningaskunnan, Ison-Britannian ja Pohjois-Irlannin yhdistyneen kuningaskunnan (Euroopan unionin jäsenvaltiot) ja Bulgarian tasavallan ja Romanian välillä Bulgarian tasavallan ja Romanian liittymisestä Euroopan unioniin tehdyn, Luxemburgissa 25 päivänä huhtikuuta 2005 allekirjoitetun ja 1 päivästä tammikuuta 2007 sovelletun sopimuksen määräykset,
   KATSOVAT, että kahden uuden jäsenvaltion liityttyä Euroopan unioniin Uzbekistanin tasavallan ja Euroopan unionin väliset suhteet ovat uudessa tilanteessa, mikä merkitsee uusia mahdollisuuksia Uzbekistanin tasavallan ja Euroopan unionin välisen yhteistyön kehittämiselle edelleen,
   OTTAVAT HUOMIOON osapuolten halun varmistaa kumppanuus- ja yhteistyösopimuksen tavoitteiden ja periaatteiden saavuttaminen ja niiden mukaisesti toimiminen,
   OVAT SOPINEET SEURAAVAA:
   1 artikla
   Bulgarian tasavalta ja Romania ovat 21 päivänä kesäkuuta 1996 Firenzessä allekirjoitetun ja 1 päivänä heinäkuuta 1999 voimaan tulleen Euroopan yhteisöjen ja niiden jäsenvaltioiden sekä Uzbekistanin tasavallan välisen kumppanuuden perustamisesta tehdyn kumppanuus- ja yhteistyösopimuksen, jäljempänä ’sopimus’, osapuolia, ja kumpikin niistä hyväksyy ja ottaa muiden yhteisön jäsenvaltioiden tavoin huomioon sopimuksen sekä sopimuksen kanssa samanaikaisesti allekirjoitettuun päätösasiakirjaan liitettyjen yhteisten julistusten, kirjeenvaihdon ja Uzbekistanin tasavallan julistuksen tekstin sekä 30 päivänä huhtikuuta 2004 tehdyn ja 1 päivänä marraskuuta 2005 voimaan tulleen sopimuksen pöytäkirjan.
   2 artikla
   Tämä pöytäkirja on erottamaton osa sopimusta.
   3 artikla
   1.   Yhteisöt, Euroopan unionin neuvosto jäsenvaltioiden puolesta ja Uzbekistanin tasavalta hyväksyvät tämän pöytäkirjan omien menettelyjensä mukaisesti.
   2.   Osapuolet ilmoittavat toisilleen edellisessä kohdassa tarkoitettujen menettelyjen saattamisesta päätökseen. Hyväksymisasiakirjat talletetaan Euroopan unionin neuvoston pääsihteeristöön.
   4 artikla
   1.   Tämä pöytäkirja tulee voimaan viimeisen hyväksymisasiakirjan talletuspäivää seuraavan kuukauden ensimmäisenä päivänä.
   2.   Pöytäkirjaa sovelletaan sen voimaantuloon asti väliaikaisesti 1 päivästä tammikuuta 2007.
   5 artikla
   1.   Sopimuksen, päätösasiakirjan ja kaikkien sen liitteenä olevien asiakirjojen sekä sopimuksen 30 päivänä huhtikuuta 2004 tehdyn pöytäkirjan tekstit on laadittu bulgarian ja romanian kielillä.
   2.   Ne ovat tämän pöytäkirjan liitteinä, ja ne ovat yhtä todistusvoimaisia kuin sopimuksen, päätösasiakirjan ja sen liitteenä olevien asiakirjojen sekä sopimuksen 30 päivänä huhtikuuta 2004 tehdyn pöytäkirjan muilla kielillä laaditut tekstit.
   6 artikla
   Tämä pöytäkirja laaditaan kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja uzbekin kielellä, ja jokainen teksti on yhtä todistusvoimainen.

      Съставено в Брюксел на двадесетия ден от м. май две хиляди и осма година.
      Hecho en Bruselas, el veinte de mayo de dos mil ocho.
      V Bruselu dne dvacátého května dva tisíce osm.
      Udfærdiget i Bruxelles den tyvende maj to tusind og otte.
      Geschehen zu Brüssel am zwanzigsten Mai zweitausendacht.
      Kahe tuhande kaheksanda aasta maikuu kahekümnendal päeval Brüsselis.
      'Εγινε στις Βρυξέλλες, στις είκοσι Μαΐου δύο χιλιάδες οκτώ.
      Done at Brussels on the twentieth day of May in the year two thousand and eight.
      Fait à Bruxelles, le vingt mai deux mille huit.
      Fatto a Bruxelles, addì venti maggio duemilaotto.
      Briselē, divtūkstoš astotā gada divdesmitajā maijā.
      Priimta du tūkstančiai aštuntų metų gegužės dvidešimtą dieną Briuselyje.
      Kelt Brüsszelben, a kétezer-nyolcadik év május huszadik napján.
      Magħmul fi Brussell, fl-għoxrin jum ta’ Mejju tas-sena elfejn u tmienja.
      Gedaan te Brussel, de twintigste mei tweeduizend acht.
      Sporządzono w Brukseli, dnia dwudziestego maja roku dwa tysiące ósmego.
      Feito em Bruxelas, em vinte de Maio de dois mil e oito.
      Încheiat la Bruxelles, la douăzeci mai două mii opt.
      V Bruseli dvadsiateho mája dvetisícosem.
      V Bruslju, dne dvajsetega maja leta dva tisoč osem.
      Tehty Brysselissä kahdentenakymmenentenä päivänä toukokuuta vuonna kaksituhattakahdeksan.
      Utfärdat i Bryssel den tjugonde maj tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europenă
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Узбекистан
         Por la República de Uzbekistán
         Za Uzbeckou republiku
         For Republikken Usbekistan
         Für die Republik Usbekistan
         Usbekistani Vabariigi nimel
         Για τη Δημοκρατία του Ουζμπεκιστάν
         For the Republic of Uzbekistan
         Pour la République d’Ouzbékistan
         Per la Repubblica dell’Uzbekistan
         Uzbekistānas Republikas vārdā
         Uzbekistano Respublikos vardu
         Az Üzbég Köztársaság részéről
         Għar-Repubblika ta' l-Użbekistan
         Voor de Republiek Oezbekistan
         W imieniu Republiki Uzbekistanu
         Pela República do Usbequistão
         Pentru Republica Uzbekistan
         Za Uzbeckú republiku
         Za Republiko Uzbekistan
         Uzbekistanin tasavallan puolesta
         På Republiken Uzbekistans vägnar